《与世赏庶子同饮通州致仕袁千户家》
明代·程敏政

春馆留人一笑同，爱君家住潞河东。嫖姚久谢千军帅，矍铄真堪百岁翁。

新酒白鱼牵思远，绿波芳草送尘空。论诗更值王摩诘，不道相逢是客中。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。